كان من المفروض، اليوم الخميس 15 أكتوبر، يديرو العمال المتقاعدين والأرامل ديال عمال شركة النقل الحضري “ألزا”، وقفة احتجاجية قدام مقر الإدارة العامة للشركة، فشارع بئر انزران فكازا، لكن بقرار عاملي تمنعات بسبب كورونا، واضطرو أنهم ياجلوها لوقت آخر. العاملين، وخصوصا المتقاعدين والأرامل، بغاو يحتجو ضد الشركة بسبب تراجع مكتسباتهم الاجتماعية اللي انتزعوها منذ سنوات، والتنديد بالقرارات التعسفية التي اتخذتها الشركة، وعلى رأسها الحرمان من مجانية مكتسب التنقل عبر أسطول الشركة، والسحب التعسفي للبطاقة المجانية القديمة من المتقاعدين والأرامل، ومزايا اجتماعية أخرى تقدمها جمعية الأعمال الاجتماعية مابقاتش. وكتستعد نقابة الاتحاد المغربي للشغل، اللي كينتميو ليها أغلب عمال الشركة، باش تدير وقفة فالايام جاية، لكن غتسبق الحصول على الترخيص قبل ما تعلن على تنظيمها. 
قرار فرتك وقفة عمال “ألزا”.. وUMT كتستعد لوقفة خرى مرخصة